Diari Oficial de la Generalitat Valenciana


Sumari del DOGV 5965, del 02-03-2009 (2009/1508)

Judici verbal de desnonament per falta de pagament 000511/2008. Notificació de la sentència a María Pilar Ribera Jordá.
-----------------------------------------------------------------------------------------------------------------------

### Dades del document

Número de DOGV
:   5965

Data del DOGV
:   02-03-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/1508


Data del document
:   26-01-2009

Organisme emissor
:   Jutjat de Primera Instància Número 4 d'Alcoi

Tipus de document
:   Edicte

Descriptors 

:   * sistema judicial

Judici verbal de desnonament per falta de pagament 000511/2008. Notificació de la sentència a María Pilar Ribera Jordá. [2009/1508]  
Judici verbal (desnonament per falta de pagament) 000511/2008   
Part demandant: José Pascual Ángel.  
Part demandada: María Pilar Ribera Jordá.  
Sobre: desnonament per falta de pagament.  
En el judici esmentat, s'ha dictat la resolució el text literal de la qual és com diu:  
«Sentència número 137/2008   
Jutge que la dicta: Ramón González García.  
Lloc: Alcoi.  
Data: 27 de novembre de 2008.  
Part demandant: José Pascual Ángel.  
Advocat: Amparo Blanes Gramaje.  
Procurador: Antonio Penades Martínez.  
Part demandada: María Pilar Ribera Jordá.  
Advocat: -  
Procurador: -  
Objecte del judici: desnonament i reclamació de rendes.  
Procediment: judici verbal.  
Antecedents de fet  
Primer. La part actora, en la representació que va acreditar d'esta, va presentar un escrit de demanda que per torn de repartiment va correspondre a este Jutjat, adduint, els fets que consten en les actuacions, i després d'al·legar els fonaments de dret que va considerar que hi eren aplicables, va acabar sol·licitant al Jutjat que es dictara sentència d'acord amb la seua petició.  
Segon. Admesa a tràmit la demanda, es va disposar la citació de les parts a la vista. Hi va comparéixer la part actora, i no així la demandada, raó per la qual va ser declarada en situació processal de rebel·lia, i es va celebrar la vista amb el resultat que consta en les actuacions, les quals va quedar per a sentència.  
Fonaments de dret  
Primer. En este procediment s'exercita de forma acumulada acció resolutòria de contracte d'arrendament subscrit entre els litigants pel que fa a l'habitatge siti a Alcoi, carrer del Mestre Espí, número 8-1, per falta de pagament i petitòria de les rendes i quantitats assimilades.  
En el cas que ens ocupa concorre causa de resolució contractual, atés que la part demandada no ha acreditat estar al corrent en el pagament de les rendes ni ha comparegut, per la qual cosa hi és aplicable l'article 440.3 de la Llei d'Enjudiciament Civil.  
Pel que fa a la reclamació de rendes i quantitats assimilades, en idèntic sentit no ha acreditat la part demandada firmant del contracte d'arrendament estar al corrent en el pagament, de conformitat amb l'article 444.1 de la Llei d'Enjudiciament Civil, per la qual cosa pertoca la condemna del demandat al pagament de les quantitats reclamades i les que es meriten en execució de sentència fins al desallotjament, fixant-se en el moment de dictar sentència com a quantitat deguda 2.150 euros en concepte de rendes vençudes i no pagades i quantitats assimilades.  
Pel que fa a la petició d'interessos i no havent-se especificat el dies a quo del còmput, omissió que no pot suplir este jutjador ja que altrament la resolució podria incórrer en incongruència, al marge que assumiria funcions d'integració de la petició que no li competeixen, el principal meritarà els interessos de l'article 576 de la Llei d'Enjudiciament Civil des de la sentència.  
Per tot això pertoca estimar la demanda i condemnar la part demandada en els termes que s'indicarà en la part dispositiva de la sentència.  
Segon. Amb la referència a les costes, pertoca la imposició al demandat de conformitat amb l'article 394 de la Llei d'Enjudiciament Civil.  
Dispositiva  
Estime íntegrament la demanda presentada pel procurador dels tribunals Antonio Penadés, en nom i representació de José Pascual Ángel, i declare resolt el contracte d'arrendament subscrit entre els litigants en relació a l'habitatge siti a Alcoi, carrer del Mestre Espí, número 8-1, decretant el desnonament de la part demandada i condemnant-la al desallotjament de l'immoble esmentat amb l'advertència de llançament el dia 27 de gener de 2009 a les 11.00 hores o el dia posterior més pròxims possible, havent de deixar l'habitatge lliure, vacu i expedit a disposició de l'actor considerant-se, en cas contrari, com a abandonats amb tots els efectes legals els objectes que s'hi troben, condemnant María Pilar Ribera Jordá al pagament de 2.050 euros més els interessos de l'article 576 de la Llei d'Enjudiciament Civil des de la data de la sentència, així com a pagar les rendes i quantitats assimilades no pagades que es meriten en execució de sentència fins al desallotjament el desallotjament i al pagament de les costes.  
Manera d'impugnació: mitjançant el recurs d'apel·lació davant l'Audiència Provincial d'Alacant (article 455 LECn).  
El recurs es prepararà mitjançant un escrit presentat en este Jutjat en el termini de cinc dies hàbils comptadors des de l'endemà de la notificació, limitat a citar la resolució apel·lada, on es manifeste la voluntat de recórrer, amb indicació dels pronunciaments que impugna (article 457.2 LECn).  
Esta és la meua sentencia, que pronuncie, mane i firme».  
Atés que es desconeix el domicili o la residència actual de la part demandada, per la provisió de la data 26 de gener de 2008, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'este edicte en el Diari Oficial de la Comunitat Valenciana per a dur a efecte la diligència de notificació de la sentència.  
Alcoy, 26 de gener de 2009.- El secretari judicial: Alexandre Ros Ros.